Oficialusis leidinys L 267 , 19/10/1996 p. 0023 - 0026



Komisijos sprendimas 1996 m. spalio 4 d. nustatantis A klasei "Neturi įtakos gaisrui" priklausančių produktų, numatytų Sprendime 94/611/EB, įgyvendinančiame Tarybos direktyvos 89/106/EEB dėl statybos produktų 20 straipsnį, sąrašą (tekstas svarbus EEE) (96/603/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1], su pakeitimais, padarytais Direktyva 93/68/EEB [2], atsižvelgdama į 1994 m. rugsėjo 9 d. Komisijos sprendimą 94/611/EB, įgyvendinantį Direktyvos 89/106/EEB dėl statybos produktų 20 straipsnį [3], ypač į jo 1 straipsnio 1 dalį, kadangi Direktyvos 89/106/EEB 3 straipsnio 2 dalyje teigiama, kad norint atsižvelgti į skirtingus statybos darbų apsaugos lygius, kurie gali vyrauti nacionaliniu, regioniniu arba vietiniu lygmeniu, kiekvienam esminiam reikalavimui gali tekti nustatyti klases aiškinamuosiuose dokumentuose ir techninėse specifikacijose; kadangi aiškinamojo dokumento Nr. 2 "Sauga gaisro atveju", kuris pateiktas Komisijos komunikate dėl Tarybos direktyvos 89/106/EEB aiškinamųjų dokumentų [4], 4.2.1 punktas pagrindžia skirtingų esminio reikalavimo lygių poreikį, priklausantį nuo statybos darbų tipo, panaudojimo, vietos, išdėstymo ir naudojamų avarinių priemonių; kadangi Aiškinamojo dokumento Nr. 2 2.2 punkte nurodomos tam tikros tarpusavyje susijusios priemonės, patenkinančios esminį reikalavimą "Sauga gaisro atveju", visos drauge padedančios apibrėžti gaisrinės saugos strategiją, kuri gali būti įvairiai kuriama valstybėse narėse; kadangi Aiškinamojo dokumento Nr. 2 4.2.3.3 punkte nurodoma viena iš tokių valstybėse narėse vyraujančių priemonių, apribojanti statybos produktų įtaką visiškam gaisro išplitimui, kad gaisras ir dūmai neišplistų už jų atsiradimo patalpų (arba tam tikrame plote); kadangi esminio reikalavimo klasių apibrėžimą iš dalies lemia tokio apribojimo lygis; kadangi šio ribojimo lygį galima išreikšti tik skirtingais produkto (galutinėje stadijoje) reakcijos į ugnį lygiais; kadangi Aiškinamojo dokumento Nr. 2 4.3.1.1 punkte nurodoma, kad siekiant įvertinti produktų reakciją į ugnį bus parengtas suderintas sprendimas, pagal kurį gali būti panaudoti tikri ar laboratoriniai bandymai, kurių sąlygos bus artimos tikro gaisro sąlygoms; kadangi minėtas sprendimas yra susijęs su klasių, kurios nebuvo įtrauktos į aiškinamąjį dokumentą, bet kurios buvo priimtos Sprendimu 94/611/EB, sistema; kadangi Sprendime 94/611/EB išvardytų klasių sistemoje kategorija "Neturi įtakos gaisrui" buvo įtraukta siekiant aprėpti produktus, kurių reakcijos į ugnį nereikia bandyti ir kurie 1 ir 2 lentelėse priskiriami A klasei, o 1 lentelėje dar patenka ir į "lengvai neužsiliepsnojančių produktų sąrašą"; kadangi Direktyvos 89/106/EEB 20 straipsnio 2 dalis nurodo, kokia tvarka turi būti priimtos reikiamos nuostatos reikalavimų klasėms sudaryti, jeigu jos nėra įtrauktos į aiškinamuosius dokumentus; kadangi šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Medžiagos, išvardytos šio sprendimo priede, ir iš jų pagaminti produktai dėl mažo degumo laipsnio ir pagal priede nurodytas sąlygas priskiriami A klasei ("Neturi įtakos gaisrui"), pateikiami Sprendimo 94/611/EB priedo 1 ir 2 lentelėse. Klasifikuojant tokias medžiagas ir iš jų pagamintus produktus, reakcijos į ugnį bandymų nereikalaujama atlikti. 2 straipsnis Šis sprendimas skirtas valstybėms narėms. Priimta Briuselyje, 1996 m. spalio 4 d. Komisijos vardu Martin bangemann Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. [3] OL L 241, 1994 9 16, p. 25. [4] OL C 62, 1994 2 28, p. 1. -------------------------------------------------- PRIEDAS Medžiagos, kurios neatliekant bandymų pagal jų reakciją į ugnį priskiriamos A klasei, numatytai Sprendime 94/611/EB Bendros pastabos Produktai, norint juos neatliekant bandymų priskirti A klasei, turėtų būti pagaminti tik iš vienos ar kelių toliau išvardytų medžiagų. Produktai, pagaminti suklijavus vieną ar keletą toliau išvardytų medžiagų, neatliekant bandymų priskiriami A klasei, jeigu klijai neviršija 0,1 % masės ar tūrio (kuris bebūtų mažesnis). Plokščių produktai (pvz., izoliacinės medžiagos), turintys vieną ar kelis organinius sluoksnius, arba gaminiai su organinėmis medžiagomis, kurios pasiskirstę netolygiai (išskyrus klijus), į šį sąrašą neįtraukti. Produktus, pagamintus padengiant vieną iš toliau išvardytų medžiagų neorganiniu sluoksniu (pvz., plakiruoti metalo gaminiai), neatliekant bandymų taip pat galima priskirti A klasei. Lentelėje išvardytos medžiagos negali turėti daugiau kaip 1,0 % tolygiai pasiskirsčiusios organinės medžiagos masės ar tūrio (kuris bebūtų mažesnis). Medžiaga | Pastabos | Keramzitas | | Brankusis perlitas | | Brankusis vermikulitas | | Mineralinė vata | | Putstiklis | | Betonas | Įskaitant gatavą betono mišinį ir blokinius surenkamus sutvirtintus ir įtemptus produktus. | Betono užpildai (tankūs ir lengvi mineraliniai užpildai, išskyrus vientisą termoizoliaciją) | Galimos priemaišos ir priedai (pvz., PFA), pigmentai ir kitos medžiagos. Įskaitant blokinius surenkamus gaminius. | Autoklavinio akytojo betono gaminiai | Gaminiai, pagaminti iš hidraulinių rišamųjų medžiagų, kaip antai: cementas ir (arba) kalkės su smulkiagrūdėmis medžiagomis (silikatinės medžiagos, PFA, aukštakrosnių dujos) ir ląsteles generuojanti medžiaga. Įskaitant blokinius surenkamuosius gaminius. | Pluoštinis cementas | | Cementas | | Kalkės | | Aukštakrosnių dujos (dulkiniai pelenai) (PFA) | | Mineraliniai užpildai | | Geležis, plienas ir nerūdijantis plienas | Ne smulkios formos | Varis ir vario lydiniai | Ne smulkios formos | Cinkas ir cinko lydiniai | Ne smulkios formos | Aliuminis ir aliuminio lydiniai | Ne smulkios formos | Švinas | Ne smulkios formos | Gipsas ir gipsinis tinkas | Galimi priedai (lėtintuvai, užpildai, pluoštai, pigmentai, gesintos kalkės, orą ir vandenį išlaikančios medžiagos bei plastifikatoriai), tankūs užpildai (pvz., natūralus ar smulkintas smėlis) arba lengvi užpildai (pvz., perlitas ar vermikulitas). | Statybinis skiediklis su neorganinėmis rišamosiomis medžiagomis | Glaistymo (tinkavimo) statybiniai skiedikliai ir skiediniai grindų išlyginimui su viena ar keliomis neorganinėmis rišamosiomis medžiagomis, pvz., cementas, kalkės, mūrijimo cementas ir gipsas. | Molio gaminiai | Gaminiai iš molio ar kitų molingų medžiagų su smėliu ar be jo, degalais ar kitais priedais. Įskaitant plytas, čerpes, grindinio ir ugniai atsparaus molio gaminius (pvz., kamino pamušalai). | Kalcio silikatiniai gaminiai | Gaminiai iš kalkių ir natūralių silikatinių medžiagų mišinio (smėlio, silikatinio žvyro, uolienos ar jų mišinio). Gali būti spalvų pigmentų. | Natūralaus akmens ar skalūno gaminiai | Apdorotas ar neapdorotas elementas, pagamintas iš natūralaus akmens (magminės, nuosėdinės ar metamorfinės uolienos) arba skalūnas. | Gipso gaminiai | Įskaitant blokus ir kiti kalcio sulfato ir vandens gaminius, kuriuose gali būti pluoštų, užpildomųjų medžiagų, užpildų ir kitų priedų, kuriuos gali nuspalvinti pigmentai. | Teraco gaminiai | Įskaitant blokines surenkamąsias betono teracines plokštes ir in situ dangą. | Stiklas | Įskaitant termiškai sutvirtintą, chemiškai užgrūdintą, daugiasluoksnį beskeveldrį ir armuotą stiklą. | Stiklo keramika | Stiklo keramika, kurią sudaro kristalinė ir liekamoji stiklo fazė. | Keramika | Įskaitant presuotų dulkių ir štampuotus, glazūruotus ar neglazūruotus, gaminius. | --------------------------------------------------